सीए एसो. के चुनाव जनवरी में
इंदौर|सीए एसोसिएशन की इंदौर ब्रांच की नई कार्यकारिणी के लिए चुनाव की आईसीएआई, नई दिल्ली से मंजूरी आ गई है। जनवरी प्रथम सप्ताह में इन चुनावों की औपचारिक घोषणा हो जाएगी, जिसके साथ ही नामांकन भरना शुरू हो जाएंगे। 27 से 31 जनवरी के बीच कभी भी वोटिंग हो सकती है।
सीए एसोसिएशन के आठ पदों के लिए यह चुनाव होंगे। जीते हुए आठ सीए प्रत्याशी खुद में से अध्यक्ष, उपाध्यक्ष, सचिव, कोषाध्यक्ष व अन्य पदों के लिए सर्वसम्मति से चुनेंगे। नई कार्यकारिणी तीन साल के लिए बनेगी। इसके पहले मार्च 2013 में चुनाव हुए थे, तब आठ पदों के लिए 15 प्रत्याशी मैदान में थे, लेकिन इस बार सेंट्रल और रीजनल काउंसलिंग के चुनाव के लिए जिस तरह कई प्रत्याशी मैदान में आ गए, उसे देखते हुए कई सीए चुनावी मैदान में उतरने की तैयारी कर रहे हैं। प्रत्याशियों की संख्या इस बार 20 से ज्यादा हो सकती है। इन चुनाव के पहले इंदौर के सीए की नजरें एक या दो जनवरी को आने वाले सेंट्रल काउंसलिंग के चुनाव परिणाम पर भी लगी है, इसके लिए इंदौर से विकास जैन और केमिषा सोनी मैदान में थे।
mag_Deva hin_Deva hin_Deva